**Anexa Nr. 1 la HCL\_\_\_\_/\_\_\_\_\_\_**

**privind aprobarea Studiului de fezabilitate**

**și a indicatorilor tehnico-economici pentru proiectul**

**”REABILITAREA ȘI EXTINDEREA ȘCOLII GIMNAZIALE DIN LOCALITATEA CĂLIMĂNEȘTI, JUDEȚUL MUREȘ”**

1. Numărul locuitorilor al Comunei Fîntînele este de 4.693 locuitori, conform Rezultatului final al recensământului populaţiei şi locuinţelor din anul 2011, iar Școala Gimnazială Călimănești are un efectiv de 93 elevi în anul școlar 2017-2018.
2. Caracteristici tehnice ale investiţiei propuse sunt următoarele:

* **Valoarea totală a proiectului, inclusiv TVA**: 3.117.131,52 lei / 670.163,51 euro (la cursul Inforeuro din luna februarie: 4,6513 lei/euro)
* **Contribuția proprie la valoarea eligibilă**: 2% din valoarea totală a proiectului, adică 62.132,01 lei / 13.357,99 euro;
* **Valoarea neeligibilă a proiectului**: 10.531,50 lei / 2.264,21 euro;
* Durata de realizare a proiectului este de 24 luni, din care durata de execuție a lucrărilor de construcții 18 luni.
* Capacităţi (în unităţi fizice şi valorice):
* Suprafață teren 2819 mp
* Arie construită 579 mp
* Arie construită desfășurată 966 mp
* Arie utilă 779,82 mp
* Regimul de înălțime al construcției Demisol Parțial + Parter

Corpul de clădire cu regimul D+P a Școlii Gimnaziale Călimănești a cărui stare de uzură generală, tehnică și morală este avansată va fi reabilitată prin proiectul propus și se va executa în extindere un nou corp de clădire cu două nivele, care să asigure din punct de vedere funcțional spațiile necesare desfășurării în bune condiții a procesului de învățământ. Se dorește alinierea școlii normativelor actuale privind siguranța la exploatare, rezistență și stabilitate, siguranța la foc, economie de energie termică. De asemenea se vor amenaja o sală de sport și un laborator de informatică prin extinderea clădirii respectând regimul de înălțime existent. Dotările incluse în proiect vor oferi de asemenea suport material pentru un proces educațional îmbunătățit, care respectă cele mai noi standarde tehnice în domeniul serviciilor educaţionale aplicabile, precum si standardele de calitate pentru infrastructura educaţională:

* **table interactive, sistem boxe 5.1 și laptopuri în fiecare clasă și în laboratorul de informatică – câte 7 bucăți;**
* **o imprimantă multifuncțională A3 color;**
* **patru routere wireless cu acoperire a întregii clădiri;**
* **câte 9 pachete de software educațional în limba română și engleză;**
* **echiparea laboratorului de informatică cu 15 calculatoare performante inclusiv periferice.**

Proiectul propus va asigura în acelaşi timp posibilitatea de joacă şi a activităţilor în aer liber în zone special amenajate. Spațiul exterior se va amenaja: se propune un trotuar de gardă în jurul clădirii, zone pavate și spații verzi decorative.

După derularea investiției propuse, va exista oportunitatea introducerii **programului de tip ”Școala după școală”**, care va oferi în special elevilor din categorii defavorizate șansa de a se adapta la cerințele educaționale prin sprijinul oferit de către cadrele didactice în rezolvarea temelor de casă și în procesul de învățare și recreere peste orarul normal de înainte de masă. În realizarea programului ”Școala după școală” vor fi implicați și persoane vârstnice din sat, care vor contribui în regim de voluntariat la organizarea unui club de dans popular pentru copii școlii. Includerea pensionarilor în activitatea educațională locală este un obiectiv important pentru comună, deoarece aceste persoane, care de multe ori trăiesc în mod singuratic, aparțin unui grup cu mare risc de izolare socială.

Proiectul prevede măsuri de accesibilizare a mijloacelor de informare şi comunicare precum și realizarea unor adaptări suplimentare faţă de cerinţele minime ce decurg din Ordinului Nr. 189 din 2013 pentru aprobarea reglementării tehnice "Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000”.

Implementarea proiectului va contribui la creșterea eficienței energetice ale clădirii școlii și la reducerea impactului asupra mediului înconjurător prin strângerea selectivă a deșeurilor și organizarea reciclării acestora printr-o firmă specializată.

3. Proiectul are un impact socio-economic major, prin:

* Creșterea accesului, calității și a atractivității educației, contribuind la:
  + - creșterea ratei de participare la diferite niveluri de educație;
    - reducerea abandonului școlar și a părăsirii timpuriu a școlii;
    - rată mai mare de absolvire a învățământului obligatoriu;
    - creșterea ratei de tranziție spre niveluri superioare de educație;
* Realizarea condițiilor pentru o educație de calitate și creșterea gradului de participare a populației în învățământul primar și gimnazial;
* Eliminarea discrepanțelor sociale dintre mediul urban și cel rural;
* Evitarea depopulării satelor stimulând tineretul prin oferirea posibilității de educare în condiții bune, asigurarea echipamentelor adecvate, crearea unui mediu prietenos și atractiv;
* Modernizarea sistemului de educaţie în scopul asigurării unei dezvoltări umane durabile prin asigurarea accesului la studii de calitate la nivelul de învăţământ pentru toţi copiii;
* Utilizarea eficientă a bazei tehnico-materiale şi a resurselor financiare alocate sistemului educaţional şi ameliorarea calităţii instruirii;
* Implementarea unui sistem eficient de protecţie socială a resurselor umane din învăţământ;
* Modernizarea infrastructurii necesare activităților educaționale, alinierea la standardele și cerințele actuale a condițiilor de studiu din mediul rural la cele din mediul urban;
* Obținerea unei construcții care să satisfacă cerințele actuale prescrise de normativele în vigoare referitoare la cerințele fundamentale de:
  + - rezistență și stabilitate
    - securitate la incendiu;
    - igienă, sănătate şi mediu înconjurător;
    - siguranţă şi accesibilitate în exploatare;
    - protecţie împotriva zgomotului;
    - economie de energie şi izolare termică;
    - utilizare sustenabilă a resurselor naturale.

Prin implementarea proiectului **vor fi afectate în mod direct cei 93 de elevi**, care frecventează Școala Gimnazială Călimănești, prin îmbunătăţirea calităţii educaţionale precum și cadrele didactice din şcoală, dat fiind faptul că noul sistem educaţional local atrage după sine dezvoltarea metodicii, şi folosirea noilor metode pedagogice. Din perspectiva impactului pe care educaţia o are asupra societăţii, de rezultatele proiectului vor beneficia, indirect, familiile copiilor și comunitatea locală.

Primar Secretar

Ing. Varga Jozsef Keserii Katalin Gyongyi